Efter lidt over et kvarters spil i årets første kamp i herrernes håndboldliga, lignede det et mareridt for AaB-håndbold - de var bagud 3-9. Men så tog fanden ved nordjyderne og de kunne gå til pause foran 15-13. Anden halvleg var en lang udbygning af føringen og AaB kunne, med specielt mange scoringer fra Jan Lennarson på fløjen og Henrik Mølgaard på backen, rejse hjem med en stensikker 33-25 sejr over Bjerringbro.
Efter en elendig start fik AaB styr på begivenhederne og tog en flot sejr på udebane mod Bjerringbro-Silkeborg.